                                                 
องค์การบริหารส่วนตำบลเทพราช  
อำเภอสิชล  จังหวัดนครศรีธรรมราช


ตั้งแต่วันที่ ๔ มกราคม ๒๕๕๔ เป็นต้นไป  กระทรวงพาณิชย์กรมพัฒนาธุรกิจการค้า

ได้ถ่ายโอนภารกิจงานทะเบียนพาณิชย์จากองค์การบริหารส่วนจังหวัดนครศรีธรรมราช ให้องค์การบริหารส่วนตำบลเทพราช  อำเภอสิชล  จังหวัดนครศรีธรรมราช เพื่อเป็นการอำนวยความสะดวกให้แก่ผู้ประกอบการที่อยู่ในพื้นที่ห่างไกลไม่ต้องเดินทางไปยื่นขอจดทะเบียนพาณิชย์ที่องค์การบริหารส่วนจังหวัดนครศรีธรรมราช เป็นการประหยัดเวลาและค่าใช้จ่ายในการเดินทาง และผู้ประกอบการสามารถนำหลักฐานการจดทะเบียนไปใช้ในการทำธุรกรรมได้ องค์การบริหารส่วนตำบลเทพราช  อำเภอสิชล  จังหวัดนครศรีธรรมราช  จึงประสัมพันธ์ให้     ผู้ประกอบกิจการที่ตั้งอยู่ในเขตพื้นที่องค์การบริหารส่วนตำบลเทพราช ได้ทราบโดยทั่วกัน ดังนี้
***การยื่นจดทะเบียนพาณิชย์***
1. สำเนาบัตรประจำตัวประชาชน
จำนวน  ๑  ฉบับ
2. สำเนาทะเบียนบ้าน 


จำนวน  ๑  ฉบับ
3. หนังสือมอบอำนาจ(ถ้ามี)  

จำนวน  ๑  ฉบับ
***ยื่น   ที่ไหน  เมื่อใด***
ยื่นได้ที่สำนักงานทะเบียนพาณิชย์องค์การบริหารส่วนตำบลเทพราช  อำเภอสิชล  จังหวัดนครศรีธรรมราช  โดยผู้ประกอบการที่มีกิจการตั้งอยู่ในเขตพื้นที่องค์การบริหารส่วนตำบลเทพราช   ต้องยื่นภายใน  30  วัน  ตั้งแต่
1. วันที่เริ่มประกอบกิจการ
2. วันที่มีการเปลี่ยนแปลงรายการจดทะเบียน
3. วันเลิกประกอบกิจการค้า
***แล้วกิจการใดบ้างที่ต้องไปยื่น***
(1) การทำโรงสีข้าว และการทำโรงเลื่อยที่ใช้เครื่องจักร
(2) การขายสินค้าไม่ว่าอย่างใด ๆ อย่างเดียว หรือหลายอย่างก็ตาม คิดรวม
ทั้งสิ้นในวันหนึ่งวันใดขายได้เป็นเงินตั้งแต่ ๒๐ บาทขึ้นไป หรือมีสินค้าดังกล่าวไว้เพื่อขายมี     ค่ารวมทั้งสิ้นเป็นเงินตั้งแต่ ๕๐๐ บาทขึ้นไป 
(3) การเป็นนายหน้าหรือตัวแทนค้าต่างซึ่งทำการเกี่ยวกับสินค้าไม่ว่าอย่างใด ๆ 
อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่    ๒๐ บาท ขึ้นไป
(4) การประกอบหัตถกรรมหรือการอุตสาหกรรมไม่ว่าอย่างใด ๆ อย่างเดียว 
หรือหลายอย่างก็ตามและขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่      ๒๐ บาทขึ้นไปหรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ ๕๐๐ บาทขึ้นไป
(5) การขนส่งทางทะเล การขนส่งโดยเรือกลไฟ หรือเรือยนต์ประจำทาง การ
ขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม
ยื่นจดทะเบียนพาณิชย์ได้ ณ สำนักงานทะเบียนพาณิชย์องค์การบริหารส่วนตำบลเทพราช  อำเภอสิชล  จังหวัดนครศรีธรรมราช   ในวันเวลา ราชการ หรือติดต่อสอบถาม รายละเอียดได้ที่ส่วนการคลัง  องค์การบริหารส่วนตำบลเทพราช  อำเภอสิชล  จังหวัดนครศรีธรรมราช             โทร. ๐-๗๕๗๕-๓๑๑๐-๑ และ www.Theppharat.go.th

การยื่นจดทะเบียนพาณิชย์

















